CELEX: 32014R0046
Language: lt
Date: 2014-01-20 00:00:00
Title: 2014 m. sausio 20 d. Tarybos įgyvendinimo reglamentas (ES) Nr. 46/2014, kuriuo įgyvendinamas Reglamentas (EB) Nr. 765/2006 dėl Baltarusijai taikomų ribojamųjų priemonių

21.1.2014   
            
            
               LT
            
            
               Europos Sąjungos oficialusis leidinys
            
            
               L 16/3
            
         
      TARYBOS ĮGYVENDINIMO REGLAMENTAS (ES) Nr. 46/2014
   2014 m. sausio 20 d.
   kuriuo įgyvendinamas Reglamentas (EB) Nr. 765/2006 dėl Baltarusijai taikomų ribojamųjų priemonių
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Tarybos reglamentą (EB) Nr. 765/2006 (1), ypač į jo 8a straipsnio 1 ir 3 dalis,
   kadangi:
   
               (1)
            
            
               2006 m. gegužės 18 d. Taryba priėmė Reglamentą (EB) Nr. 765/2006;
            
         
               (2)
            
            
               Taryba mano, kad reikia iš dalies pakeisti vieno asmens įtraukimo į Reglamento (EB) Nr. 765/2006 I priede pateiktą sąrašą priežastis;
            
         
               (3)
            
            
               todėl Reglamento (EB) Nr. 765/2006 I priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 765/2006 I priedas yra iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2014 m. sausio 20 d.
      
         
            Tarybos vardu
         
         
            Pirmininkė
         
         C. ASHTON
         
      
   
   
      (1)  2006 m. gegužės 18 d. Tarybos reglamentas (EB) Nr. 765/2006 dėl Baltarusijai taikomų ribojamųjų priemonių (OL L 134, 2006 5 20, p. 1).
   
      PRIEDAS
      Reglamento (EB) Nr. 765/2006 priedo įrašas Nr. 210 pakeičiamas taip:
      
         
                      
                  
                  
                     „Pavardė ir vardas Perraša iš baltarusių k. Perraša iš rusų k.
                  
                  
                     Pavardė ir vardas (rašyba baltarusių k.)
                  
                  
                     Pavardė ir vardas (rašyba rusų k.)
                  
                  
                     Identifikuojamoji informacija
                  
                  
                     Įtraukimo į sąrašą priežastys
                  
               
                     210.
                  
                  
                     Ternavsky, Anatoly Andreevich
                     (Ternavski, Anatoli Andrievich
                     Ternavskiy,
                     Anatoly
                     Andreyevich)
                  
                  
                     ТЕРНАВСКИЙ, Анатолий Андрэевiч
                  
                  
                     ТЕРНАВСКИЙ, Анатолий, Андреевич
                  
                  
                     Gim. data: 1950
                     Gim. vieta: Donetsk (Doneckas), Ukraina
                  
                  
                     Asmuo, artimas Prezidento Lukashenka (Lukašenkos) šeimos nariams. Jo įmonė Univest-M yra Presidents Sports Club (Prezidento sporto klubo) partnerė ir iki 2011 m. gegužės mėn. joje dirbo Prezidento marti.
                     Jis remia režimą, pirmiausia finansiškai, Univest-M moka įmokas Baltarusijos Vidaus reikalų ministerijai, Baltarusijos (valstybinei) televizijos ir radijo įmonei ir Nacionalinės Asamblėjos atstovų rūmų profesinei sąjungai.
                     Jis pelnosi iš režimo vykdydamas stambaus masto verslo veiklą Baltarusijoje. Įmonei Univest-M priklauso patronuojamoji įmonė FLCC, kuri yra viena lyderių naftos ir angliavandenilių sektoriuje. Univest-M taip pat yra viena didžiausių statybų/ nekilnojamojo turto įmonių Baltarusijoje. Tokio masto verslo veikla nebūtų įmanoma be Lukašenkos režimo sutikimo.
                     Jis remia keletą sporto klubų per Univest-M, taip palaiko gerus santykius su Prezidentu Lukašenka.“